stanford-oval/wikipedia huggingface dataset:
ศิริมาศ ชื่นวิทยา
ประวัติ

ศิริมาศ ชื่นวิทยา หรือ "เอ้" เกิดเมื่อวันที่ 13 พฤศจิกายน พ.ศ. 2523 จบการศึกษาระดับปริญญาตรี คณะวิทยาการจัดการ สาขานิเทศศาสตร์ แขนงโฆษณา มหาวิทยาลัยราชภัฏสวนสุนันทา เข้าสู่วงการด้วยการแสดงมิวสิควีดีเพลง "เธอเปลี่ยนไป" ของ วง Syam
ศิริมาศได้เข้ามาเป็นนักร้องนำวงพิ้งค์ ภายใต้สังกัดอาร์เอส ในอัลบั้มชุดที่สอง ด้วยเหตุที่ 1 ในนักร้องวงพิ้งค์คือ ธิราพรรณ์ วชิรเดชกุล (หรือโมสต์) ได้ออกจากวงไป ศิริมาศจึงได้เป็นนักร้องนำของวง ออกอัลบั้มชุดที่ 2 ในวงพิ้งค์คือ "อัลบั้ม Ladies" ในปี 2546 เปิดตัวด้วยเพลง "ผู้หญิงลืมยาก" เพลงนี้ถือว่าเป็นเพลงที่ทำให้วงพิ้งค์ประสบความสำเร็จอย่างมาก และเป็นเพลงประจำวงจนถึงปัจจุบัน
หลังจากนั้นก็มีอัลบั้มต่อๆมาคือ "อัลบั้ม In Love" (พ.ศ. 2547), "อัลบั้ม ไพเราะ เพราะ Pink" (พ.ศ. 2548) และอัลบั้มชุดสุดท้าย "รัก เลิก โกรธ หลง" (พ.ศ. 2550) วงพิ้งค์มีเพลงฮิตที่เป็นที่รู้จักอย่างเช่น ผู้หญิง...ลืมยาก, มีความสุข (บนความทุกข์ของใครรึเปล่า), สาธุ, เริ่มจากร้อย, ผู้หญิงนิสัยไม่ดี และเพลง คนลงเอย
ศิริมาศเริ่มมีชื่อเสียงอีกครั้งด้วยการรับเชิญละครซีรีส์ ฮอร์โมน วัยว้าวุ่น ซีซั่น 2" ในบท พี่บอม (EP. 5)
ผลงาน > ละครโทรทศน์ / ละครซีรีส์

| 0 | 1 | 2 | 3 | 4 |
| --- | --- | --- | --- | --- |

| ปี | เรื่อง | รับบทเป็น | ออกอากาศ | หมายเหตุ |
| 2557 | ฮอร์โมนส์ วัยว้าวุ่น ซีซั่น 2 | บอม | จีเอ็มเอ็ม แชนแนล และ จีทีเอชออนแอร์ | รับเชิญ |
| 2558 | Wifi Society | จูน | ช่องวัน | ตอน Forget to Forget ลืม...ว่าต้องลืม |
ผลงาน > มิวสิควีดีโอ

| 0 | 1 | 2 | 3 |
| --- | --- | --- | --- |

| ปี | เพลง | ศิลปิน | หมายเหตุ |
| 2545 | เธอเปลี่ยนไป | ไซแอม (SYAM) |  |
| 2547 | ขอโทษ | Pink |  |
| 2553 | อาการเธอฟ้อง | พลอย พรทิพย์ พันตาวงษ์ (พลอย Mic Idol) |  |
| 2554 | Vaccine | สล็อตแมชชีน |  |
| 2555 | ฉันคือ ตัวจริง | FUNKTION |  |
ผลงานเพลง > ซิงเกิ้ล

| ปี | เพลง |
| --- | --- |
2546: "คิดถึง (ร่วมกับวงเดอะซิส)"
2547: "ขอโทษ (อัลบั้ม The Messages)"
2555: "ฉันคือ ตัวจริง - FUNKTION feat. เอ้ PINK"
ผลงานเพลง > ในนามวงพิ้งค์

อัลบั้ม Ladies สังกัดอาร์เอส วางแผง 2546
อัลบั้ม In Love สังกัดอาร์เอส วางแผง 2547
อัลบั้มพิเศษ "คิดถึงแม่" สังกัดอาร์เอส ขับร้องเพลง แม่เชื่อก็พอ วางแผง 2547
อัลบั้ม ไพเราะ เพราะ Pink สังกัดอาร์เอส วางแผง 2548
อัลบั้ม รัก เลิก โกรธ หลง สังกัดอาร์เอส วางแผง 2550
คอนเสิร์ต

Concert มหกรรมคอนเสิร์ตทรัพย์สินทางปัญญา 2546
Concert RS.Meeting Concert Super Surprise Trilogy
Concert TEEN’Z IDOL CARNIVAL (ทีนส์ ไอดอล คาร์นิวอล)
Concert Water Lip Balm Pink Ladies Concert
Concert โครงการรักเธอประเทศไทย
แหล่งข้อมูลอื่น

ศิริมาศ ชื่นวิทยา ที่เฟซบุ๊ก
ประวัติ ศิริมาศ ชื่นวิทยา[ลิงก์เสีย]
ประวัติ ศิริมาศ ชื่นวิทยาเก็บถาวร 2015-07-05 ที่ เวย์แบ็กแมชชีน
สงครามกลางเมืองกาแลกติก
จุดเริ่มต้นของสงครามกลางเมืองกาแลกติก

การล่มสลายของสาธารณรัฐกาแลกติกในปีที่ 19 ก่อนยุทธการยาวินนั้นนำไปสู่การสถาปนาจักรวรรดิกาแลกติกภายใต้การนำของอดีตสมุหนายกพัลพาทีน ซึ่งแท้จริงแล้วเป็นซิธลอร์ด พัลพาทีนอาศัยการฉ้อราษฎร์บังหลวงในสภากาแลกติกและความล้มเหลวทางการปกครอง กอปรกับเป็นผู้อยู่เบื้องหลังสงครามโคลนที่ก่อขึ้นเพื่ออาศัยความหวาดกลัวของประชาชนให้ได้มาซึ่งอำนาจ หลังจากพัลพาทีนได้ขึ้นเป็นจักรพรรดิแล้วก็ได้ดำเนินการหลายอย่างเพื่อยุติกระแสต่อต้านทั้งหลาย รวมไปถึงนิกายเจไดที่เป็นผู้พิทักษ์สาธารณรัฐมาช้านาน พัลพาทีนได้วางแผนจัดฉากว่าเหล่าเจไดคิดทรยศล้มล้างสภาและสังหารสมาชิกสภา จนนำไปสู่การออกคำสั่งที่ 66 และการกวาดล้างเจไดครั้งใหญ่ เพื่อกำจัดเหล่าเจไดทั้งหลายจนเหลือรอดเพียงน้อยนิด เช่น อาจารย์เจได โอบีวัน เคโนบี และโยดา
ดาร์ธ เวเดอร์ ซึ่งเป็นศิษย์คนที่สามเท่าที่ปรากฏของจักรพรรดิ มีบทบาทสำคัญในการกวาดล้างเจไดและการสถาปนาจักรวรรดิ ก่อนที่เขาจะหันเข้าสู่ด้านมืดของพลังนั้น ดาร์ธ เวเดอร์เคยเป็นอัศวินเจไดชื่ออนาคิน สกายวอล์คเกอร์ ซึ่งเป็นศิษย์พาดาวันของโอบีวัน เคโนบี ดาร์ธ เวเดอร์ได้ตามฆ่าเจไดจนเกือบหมดสิ้น และได้ประลองกระบี่แสงกับโอบีวันบนดาวมุสตาฟาร์จนพ่ายแพ้บาดเจ็บสาหัส ต้องสวมใส่อุปกรณ์ช่วยชีวิตตลอดไปหลังจากนั้น ภรรยาของอนาคินคือแพดเม่ อมิดาลาได้ให้กำเนิดบุตรและธิดารวมสองคนคือลุคและเลอา ซึ่งต่อมาทั้งสองจะได้เป็นผู้นำของพันธมิตรฟื้นฟูสาธารณรัฐและนิกายเจไดใหม่ ลุคถูกโอเวน ลาร์สผู้เป็นลุงรับไปเลี้ยงบนดาวทาทูอีน และเลอาถูกวุฒิสมาชิกเบล ออร์กานา แห่งอัลเดอรานรับไปเลี้ยงร่วมกับเบรฮาภรรยา
หลังจากจักรวรรดิกาแลกติกได้รับการสถาปนาขึ้นแล้ว สภากาแลกติกก็ถูกปรับโครงสร้างให้เป็นสภาจักรวรรดิ แต่ต่อมาก็กลายเป็นระบอบการปกครองแบบกุมอำนาจเบ็ดเสร็จโดยจักรพรรดิในเวลาไม่นาน รูปแบบการปกครองของจักรวรรดิกาแลกติกภายใต้การปกครองของพัลพาทีนนั้นเชิดชูว่าเผ่าพันธุ์มนุษย์เป็นผ่าพันธุ์ที่เหนือกว่าเผ่าพันธุ์อื่น จนมีการนำเผ่าพันธุ์อื่นมาใช้เป็นแรงงานทาส กฎหมายห้ามการใช้ทาสถูกยกเลิกไปและการใช้แรงงานเผ่าพันธุ์อื่นก็กลายเป็นสิ่งถูกกฎหมาย สุดท้ายแล้วยังผลให้เจ้าหน้าที่ในจักรวรรดิทั้งหมดเป็นเผ่าพันธุ์มนุษย์ มีข้อยกเว้นเพียงเล็กน้อยเท่านั้น เช่นจอมพลเรือธรอวน์ที่เป็นชาวชิสส์
การใช้อำนาจเบ็ดเสร็จนี้ได้รับการหนุนหลังจากแนวคิดปรัชญาแบบทาร์คิน ซึ่งเป็นแนวคิดของข้าหลวงมอฟฟ์วิลฮัฟ ทาร์คิน แนวคิดนี้คือการใช้ความกลัวของกำลังแสนยานุภาพในการปกครองคน โดยไม่ต้องใช้กำลังแสนยานุภาพปกครองโดยตรง ซึ่งจำเป็นต้องมีกองทัพทหารและยานรบจำนวนมหาศาล ที่อ้างว่ามีไว้เพื่อใช้ปกครอง กองกำลังแสนยานุภาพนี้ประกอบไปด้วยกองทัพทหารของจักรวรรดิคือกองทัพสตอร์มทรูปเปอร์ และกองยานรบเช่นยานพิฆาตดาราแห่งกองทัพเรือ และพาหนะที่น่าหวาดกลัวมากมายเช่นยานรบหุ้มเกราะเอที-เอที (AT-AT; All Terrain Armored Transport) แห่งกองทัพบก ซึ่งทั้งหมดนี้ก็มีขึ้นเพื่อสร้างความกลัวพอๆ กับที่มีขึ้นเพื่อต่อสู้กับศัตรู แนวคิดนี้บรรลุจุดสูงสุดเมื่อการก่อสร้างอาวุธทำลายล้างอย่างดาวมรณะสำเร็จสมบูรณ์ ดาวมรณะนี้มีที่มาในการก่อสร้างตั้งแต่สมัยวิกฤติการณ์การแบ่งแยกดินแดน โดยมีอาร์ชดยุกพ็อกเกิล เดอะ เลซเซอร์ แห่งจีโอโนซิสเป็นผู้ร่วมออกแบบก่อสร้างอาวุธทำลายล้างที่ต่อมาจะถูกพัฒนาเป็นดาวมรณะ
การก่อตั้งพันธมิตร

ในขณะที่ความเปลี่ยนแปลงของจักรวรรดิปรากฏให้เห็นชัดเจนนั้น เหล่าวุฒิสมาชิกจำนวนหนึ่ง เช่น เบล ออร์กานา การ์ม เบล ไอบลิส และมอน มอธมา ได้ก่อตั้งพันธมิตรฟื้นฟูสาธารณรัฐขึ้น และหลังจากเกิดเหตุการณ์การสังหารหมู่กอร์แมน พันธมิตรก็ได้ประกาศแถลงการณ์กบฏเพื่อแสดงตนต่อต้านจักรวรรดิและความไม่พอใจของพวกตน จนเกิดเป็นสงครามกลางเมืองกาแลกติก ซึ่งจะยืดเยื้อไปถึงกว่ายี่สิบปี
ตั้งแต่เริ่มก่อตั้งขึ้นมานั้น พันธมิตรกบฏถูกโจมตีจนสูญเสียกำลังคนและกำลังรบไปมากจากแสนยานุภาพอันเหนือกว่าของกองทัพเรือจักรวรรดิที่มีกำลังพันธมิตรที่แข็งเกร่งอย่างอู่ต่อเรือคูอัต
แต่ก็ได้รับความช่วยเหลือจากบริษัท Incom Corporation ทำได้มีกำลังยานรบเอกซ์วิง และได้รับมอบยานรบขนาดใหญ่มาจากชาวมอน คาลามอริ เพื่อต่อสู้กับยานพิฆาตดารา อย่างไรก็ดี กองทัพกบฏก็ยังต้องอาศัยยุทธวิธีการรบแบบฮิทแอนด์รันในการต่อสู้กับกองทัพขนาดใหญ่อย่างกองทัพของจักรวรรดิ ต่อมาเลอา ออร์กานาได้ขึ้นเป็นวุฒิสมาชิกจักรวรรดิและดำเนินนโยบายลับทางการเมืองซึ่งเป็นส่วนหนึ่งของภารกิจของพันธมิตรกบฏบนยานแทนทีฟ 4
ในขณะที่การกบฏดำเนินไปนั้น ปฏิบัติการตามล่ากบฏก็รุนแรงขึ้นเป็นเงาตามตัว เซกเตอร์ทั้งเซกเตอร์อาจถูกจู่โจมได้โดยจักรวรรดิหากพบว่าเป็นแหล่งให้ที่พึ่งพิงแก่กิจการกบฏ การสลายความรุนแรงในเนมบัสเซกเตอร์และการปราบปรามไควมาร์เป็นตัวอย่างที่ดีของเรื่องนี้
จุดเปลี่ยนเล็กน้อยของสงครามนั้นเกิดขึ้นในยุทธการทูร์คานา เมื่อกองทัพจักรวรรดิเข้าโจมตีกองยานกบฏ แต่กลับถูกโต้กลับด้วยยานรบใหม่ของพันธมิตรกบฏ คือยาน T-65 X-wing starfighter จากการตอบโต้ครั้งนี้เองทำให้จักรวรรดิดำเนินปฏิบัติการสไตรค์เฟียร์ ดาวเคราะห์และระบบดาวเคราะห์ที่เป็นสมาชิกของพันธมิตรกบฏอย่างรูดริก บริเกีย และโอไรออน 4 ถูกโจมตีทำลายล้างอย่างหนัก โชคยังดีที่ความผิดพลาดของนายทหารจักรวรรดิ คริกซ์ มาดีน และการเข้าเป็นพันธมิตรกับชาวซุลลุสทาน ทำให้พันธมิตรกบฏสามารถทำลายยานธงของปฏิบัติการสไตรค์เฟียร์คือยานพิฆาตดาราอินวินซิเบิลได้เป็นผลสำเร็จ
การโจมตีในช่วงแรก

ในช่วงต้นของสงคราม พันธมิตรกบฏและจักรวรรดิต่างผลัดกันโจมตีกันไปทั่วกาแลกซี จักรวรรดิได้ส่งทัพขนาดเล็กไปทำลายฐานที่มั่นขนาดเล็กของพันธมิตรกบฏบนดาวคาชี้ก ในขณะที่พันธมิตรกบฏตรงไปยังคูอัตเพื่อล่อกองยานจักรวรรดิจากดาวเฟรเซียเพื่อนำยานเอกซ์วิงคืนมา แต่เฟรเซียก็ยังมีการคุ้มกันที่แน่นหนา พันธมิตรกบฏได้ส่งอาร์ทูดีทูและซีทรีพีโอไปขโมยรหัสจอดยานเพื่อนำกองยานพันธมิตรลงจอดบนเฟรเซีย พันธมิตรกบฏใช้นักบินสี่นายเล็ดรอดผ่านการคุ้มกันของจักรวรรดิและขโมยยานเอกซ์วิงกลับมาได้เป็นผลสำเร็จ หลังจากนั้นพันธมิตรกบฏได้เดินทางไปยังเคสเซลเพื่อช่วยเหลือนักวิทยาศาสตร์ที่ถูกจักรวรรดิจับตัวไป ต่อมาดาร์ธ เวเดอร์ได้เดินทางไปยังฐานทัพกบฏบนดาวธัยเฟอร์ราเพื่อหาข้อมูลเกี่ยวกับมอฟฟ์คาลาสต์ที่ทรยศต่อจักรวรรดิ และได้เดินทางไปยังดาวจีโอโนซิสและคาชี้กเพื่อทำภารกิจเกี่ยวกับดาวมรณะของมอฟฟ์ทาร์คิน หลังจากยุทธการทูร์คานาจบลง จักรวรรดิได้เริ่มปฏิบัติการสไตรก์เฟียร์ขึ้นเพื่อยับยั้งการต่อต้านของพวกกบฏและสร้างความกลัวต่ออำนาจของจักรพรรดิให้เกิดขึ้น จุดมุ่งหมายอีกอย่างหนึ่งก็คือเพื่อหลอกล่อพวกกบฏเอาไว้ในขณะที่จักรวรรดิกำลังก่อสร้างดาวมรณะ ปฏิบัติการนี้ถูกดำเนินการหลักๆ โดยยานพิฆาตดารารุ่นอิมพีเรียลชื่อ Invincible (อินวินซิเบิล)
บนดาวเรนวาร์ พันธมิตรกบฏได้พยายามทำลายศูนย์เฝ้าระวังของจักรวรรดิแต่ก็ถูกต่อต้านด้วยกำลังเสริมของทัพจักรวรรดิ หลังจากที่ทราบว่าชาวโบธานได้เข้าร่วมเป็นพันธมิตรกบฏ พัลพาทีนได้เดินทางไปยังโบธาวุยด้วยตัวเองและทำลายกองทัพโบธานจนเกือบหมดสิ้น ดาร์ธ เวเดอร์เองก็ได้เดินทางไปยังจาบิอิมจนทราบว่าคนทรยศคือมอฟฟ์คาลาสต์ เวเดอร์พบตัวมอฟฟ์คนนี้ในยานพิฆาตดาราของตนและได้สังหารเขาลง ก่อนเหตุการณ์การทำลายดาวมรณะเพียงไม่นานกองทหารสตอร์มทรูปเปอร์จำนวนหนึ่งได้เดินทางไปยังดวงจันทร์ยาวิน 4 เพื่อยืนยันว่าทัพกบฏตั้งฐานทัพอยู่บนดวงจันทร์นี้จริง ในขณะที่บนดาวมรณะนั้นนักโทษกบฏกลุ่มหนึ่งได้หลบหนีออกจากที่คุมขังและก่อจลาจลขึ้นแต่สตอร์มทรูปเปอร์กอง 501 ได้เข้าควบคุมสถานการณ์และสังหารอัศวินเจไดที่เป็นผู้นำการจลาจลนี้ลงเป็นผลสำเร็จ
การไล่ล่าแผนผังดาวมรณะ

พันธมิตรกบฏปฏิบัติภารกิจร่วมกับสายลับชาวโบธานที่มีเครือข่ายที่มีประสิทธิภาพมากจนสืบทราบถึงการก่อสร้างดาวมรณะซึ่งเป็นสถานีอวกาศติดอาวุธที่สามารถทำลายดาวเคราะห์ได้ทั้งดวงด้วยซูเปอร์เลเซอร์
นักโทษกบฏบนดาวมรณะได้ก่อการจลาจลขึ้นและสามารถเข้าควบคุมข้อมูลทางเทคนิค ในขณะที่ไคล์ คาทาร์น กบฏที่เคยเป็นเจ้าหน้าที่จักรวรรดิมาก่อน ได้ขโมยเอาแผนผังเพิ่มเติมมา จนถึงยุทธการโทปราวาที่พันธมิตรกบฏสามารถนำเอาแผนผังมาได้ทั้งหมด จากที่นั่น พวกเขาได้ส่งสัญญาณแผนผังดาวมรณะไปยังยาน แทนทีฟ 4 ของเจ้าหญิงเลอา ในขณะที่กอง 501 ภายใต้การนำของดาร์ธ เวเดอร์ได้ไล่ตามพันธมิตรกบฏไปจนถึงโปลิส แมสซา จนปะทะกันในยุทธการโปลิส แมสซา อย่างไรก็ดี การปะทะนี้เป็นการจัดฉากเพื่อล่อลวงจักรวรรดิ แต่พันธมิตรกบฏก็ถูกปราบราบคาบ จนจักรวรรดิทราบถึงแผนการที่แท้จริง ดาร์ธ เวเดอร์นำยานพิฆาตดารา Devastator (เดวาสเตเตอร์) เข้ายึดยานแทนทีฟ 4 ในสงครามบนน่านฟ้าทาทูอีน เจ้าหญิงเลอาได้ฝากความหวังไว้กับอดีตอัศวินเจได โอบีวัน เคโนบี ซึ่งตอนนี้หลบซ่อนตัวอยู่บนทาทูอีน คอยดูแลเด็กน้อยลุค สกายวอล์คเกอร์
ในขณะที่ของทหารของเวเดอร์เข้ายึดยานนั้น เลอา ออร์กานาได้เดิมพันอย่างแทบจะไม่มีความหวังโดยการซ่อนแผนผังของดาวมรณะไว้ในแอสโตรเมคดรอยด์อาร์ทูดีทู อาร์ทูดีทูและโพรโทคอลดรอยด์ซีทรีพีโอได้หลบหนีออกจากยานด้วยยานหลบหนีฉุกเฉินไปยังทาทูอีน จนถูกพวกจาวาจับตัวไป และถูกขายให้กับโอเวน ลาร์ส ผู้เป็นลุงของลุค สกายวอล์คเกอร์
ไม่นานนักลุคก็พบส่วนหนึ่งของข้อความที่บันทึกอยู่ในตัวอาร์ทูดีทูและเกิดความสนใจ แต่ด้วยโปรแกรมที่ลงไว้ในตัวพร้อมกับแผนผังดาวมรณะทำให้อาร์ทูดีทูหลบหนีจากที่พักของลุคไปตามหาโอบีวัน เคโนบี จนพบกันในทะเลทรายดูน หลังจากนั้นอาร์ทูดีทูได้เล่นข้อความทั้งหมดให้โอบีวันและลุคดู ต่อมาทั้งสองพบว่าทหารจักรวรรดิได้ตามกำจัดพวกจาวาที่จับตัวหุ่นยนต์ทั้งสองระหว่างการตามหาแผนผัง ลุครีบกลับไปที่บ้านและพบว่าทหารจักรวรรดิได้เข้าโจมตีและสังหารลุงและป้าของเขาไปแล้ว จึงเดินทางร่วมกับโอบีวันไปยังเมืองท่ามอส ไอสลีย์ และได้พบกับฮัน โซโลกับชิวแบคคา ทั้งสองได้ว่าจ้างฮันให้พาพวกเขาและแผนผังไปยังดาวอัลเดอรานด้วยยานมิลเลนเนียม ฟอลคอน
ระหว่างนั้น พัลพาทีนได้ใช้วิกฤติการณ์ที่เกิดขึ้นเป็นข้ออ้างในการยุบสภาจักรวรรดิ
ดาร์ธ เวเดอร์ได้พาตัวเลอา ออร์กานาไปยังดาวมรณะ ซึ่งอยู่ภายใต้การควบคุมของแกรนด์มอฟฟ์วิลฮัฟ ทาร์คิน
การไล่ล่าแผนผังดาวมรณะ > การตอบโต้ของจักรวรรดิ > การโจมตีที่ฮอธ

จักรวรรดิได้ตามหารอยของพวกกบฏแต่ก็ไม่พบจนไปถึงดาวฮอธ และได้ส่งดรอย์สอดแนมนับพันไปทั่วแต่ก็ได้พบฐานทัพของกบฏแล้ว แต่ผู้บัญชาการของจักรวรรดิกลับไม่สนใจเพราะคิดว่าอาจเป็นฐานทัพเก่าที่ถูกทิ้งไว้ แต่นั่นก็ไม่ได้ทำให้ดาร์ธ เวเดอร์คิดอย่างนั้นและกลับมั่นใจว่า เป็นฐานทัพของกบฏ จึงใช้พลังบีบคอกับผู้บัญชาการทหารนั่นแล้วแต่งตั้งผู้บัญชาการทหารขึ้นมาใหม่พร้อมเตรียมไพร่พลในการโจมตี
พวกกบฏทราบว่า พวกจักรวรรดิรู้ฐานทัพลับแล้วก็เตรียมพร้อมแผนการในการอพยพโดยด่วนด้วยตีฝ่าวงล้อมของพวกจักรวรรดิ โดยใช้ปืนใหญ่อวกาศที่ชื่อว่า ไลออน ที่จะช่วยให้การทำงานของยานดาราพิฆาตหยุดชะงักลงชั่วคราว ซึ่งทำให้ยานขนส่งของพวกกบฏสามารถหนีออกไปได้เกือบครึ่งหนึ่ง
ส่วนกบฏที่เหลือนั่นได้ตั้งป้อมในการป้องกันรับการโจมตีของพวกจักรวรรดิ ส่วนจักรวรรดิได้ใช้หุ่นยนต์รบเอที-เอทีในการโจมตีซึ่งนำไปสู่ยุทธการฮอธ ดูเหมือนฝ่ายกบฏจะเป็นฝ่ายที่โดนโจมตีอย่างหนัก ส่วนฝ่ายจักรวรรดิได้สูญเสียน้อยที่สุดและสามารถทำลายเครื่องสนามพลังของฝ่ายกบฏ ทำให้กบฏจำเป็นต้องทิ้งฐานเอคโค่ไป ทำให้จักรวรรดิเป็นฝ่ายได้รับชัยชนะอีกครั้ง
การเมืองของสงครามกลางเมือง

หลายเผ่าพันธุ์จากหลายดาวเคราะห์เข้าเป็นผู้สนับสนุนพันธมิตรกบฏในการโค่นล้มจักรพรรดิ รวมถึงดาวเคราะห์มอน คาลามาริ และดาวเคราะห์บ้านเกิดของเบล ออร์กานาเองอย่างอัลเดอรานด้วย แม้ในระยะแรกพันธมิตรฯ จะสามารถใช้ตำแหน่งในสภาจักรวรรดิเพื่อใช้เผยแพร่เจตนารมย์และใช้ประโยชน์จากการป้องกันทางการทูตก็ตาม แต่สภาก็ถูกยกเลิกในปีที่ 0 แห่งยุทธการยาวิน วุฒิสมาชิกที่เป็นกบฏหลายคนก็ถูกเปิดโปง ผู้นำพันธมิตรกบฏอย่างมอน มอธมาเองก็แทบจะเอาชีวิตรอดจากฝ่ายรักษาความปลอดภัยของจักรวรรดิมาไม่ได้
โชคร้ายที่ดาวเคราะห์ต่างๆ ไม่อาจช่วยเหลือพันธมิตรกบฏได้อย่างเปิดเผย เว้นแต่เพียงดาวเคราะห์เล็กๆ นอกเขตปกครองของจักรวรรดิเท่านั้น พันธมิตรฯ ต้องผลิตข้าวของเครื่องใช้เองโดยลับ โดยอาจผลิตจากโรงงานในพื้นที่ห่างไกล หรืออาศัยกลเม็ดเชิงนโยบาย และการค้าเถื่อนก็เป็นอีกวิธีหนึ่งที่ทำให้พันธมิตรมีวัตถุดิบใช้อีกด้วย ต้องรอถึงกระทั่งช่วงยุทธการเอนดอร์และหลังจากนั้นนั่นเองที่พันธมิตรกบฏมีกำลังมากพอที่จะรบกับกองยานจักรวรรดิ และดาวเคราะห์ต่างๆ สามารถประกาศตนเป็นพวกพ้องกับพันธมิตรฯ ได้อย่างเปิดเผย
จักรวรรดิยังคงเฝ้าทำลายเสรีภาพต่อไปเรื่อยๆ โดยอาศัยความขัดแย้งนี้เป็นข้ออ้าง จักรพรรดิพร้อมด้วยคำแนะนำของทาร์คินได้นำเอาหลักแนวคิดทาร์คินเข้ามาใช้ โดยจักรวรรดิจะอาศัยความหวาดกลัวกองกำลังมาใช้ในการควบคุม แทนที่จะใช้กองกำลังโดยตรง จึงนำไปสู่การก่อสร้างดาวมรณะขึ้น ใช้อัลเดอรานเป็นดาวเคราะห์เพียงดวงเดียวที่ถูกทำลายโดยดาวมรณะนี้ ทำให้เกิดความกลัว แสดงอำนาจของจักรวรรดิ โดยไม่ได้มีเป้าหมายเพื่อใช้สถานีอวกาศนี้ทำลายดาวเคราะห์มากมายจริงๆ นอกจากนี้จักรพรรดิยังเริ่มได้รับอิทธิพลจากเหล่าวงในอย่างสภาปกครองแห่งจักรวรรดิ คนเหล่านี้ รวมถึงเซต เปสตาจ ค่อยๆ เข้าควบคุมกิจการทั่วไปของจักรวรรดิ โดยพัลพาทีนจงใจปล่อยให้คนเหล่านี้ขยายอำนาจและทุจริตแย่งชิงกันเอง
แหล่งข้อมูลอื่น

Galactic Civil War ใน Wookieepedia: The Star Wars Wiki
พัลพาทีนกล่าวแถลงการณ์การสถาปนาจักรวรรดิกาแลกติก
ยุทธการทูร์คานา
สโมสรฟุตบอลจังหวัดพระนครศรีอยุธยา ฤดูกาล 2557

สโมสรฟุตบอลจังหวัดพระนครศรีอยุธยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพระนครศรีอยุธยา ปัจจุบันเล่นใน ยามาฮาลีกวัน
ประวัติสโมสร

ทีมอยุธยาเอฟซี ทีมฟุตบอลลีกดิวิชั่น 2 โซนภาคกลางและภาคตะวันออก ในฤดูกาลปี 2555 ที่ผ่านด้วยขุมกำลังที่อัดแน่นของตัวนักเตะ, งบประมาณในการทำทีม,ความทุ่มเทของ ทีมงานสตาฟฟ์โค้ช รวมทั้งผู้บริหารทีมและกองเชียร์ ทำให้ทีมสามารถเลื่อนชั้นไปเล่นใน D1 พร้อมด้วยศักดิ์ศรีแชมป์ D2 ,แชมป์กลุ่มรอบแชมป์เปียนลีก,และแชมป์โซนภาคกลางและภาคตะวันออก  สำหรับปีนี้ ท่านประธานสโมสร อดิศักดิ์ พันธ์เจริญวรกุล และผู้จัดการทีมอย่าง ส.จ.ยุทธนา ก้อนทอง ผู้ที่บุกเบิกสร้างทีมอยุธยามาตั้งแต่ต้นวางเป้าหมายไว้อย่างหนักแน่นว่าจะพาทีมผ่านเข้าไปเล่นในศึก ไทยพรีเมียลีก ให้ได้ในอนาคต มีการซุ่มเตรียมทีมอย่างหนักไม่ว่าจะเป็นเรื่องของตัวนักเตะที่มีทั้งแข้งไทยและแข้งนอกซึ่งแต่ละรายก็ผ่านการคัดเลือกมาเป็นอย่างดีทั้งจาก ผู้จัดการทีมอย่าง ส.จ.ยุทธนา ก้อนทอง และกุนซือใหญ่อย่าง นายธงชัย สุขโกกี
2557 งบประมาณของทีมอยุธยาในปีนี้มีงบประมาณเริ่มต้นที่ 40 ล้านบาทโดยมี เครื่องดื่มตราช้าง, gulf JP, MAXXIS, AIA, Air Asia, GPO, ISUZU บางปะอิน/เสนา,ชลอ การท่องเที่ยว,อบจ.อยุธยา สนับสนุน
เกียรติประวัติ

ฟุตบอลลีกดิวิชั่น 2 โซนภาคกลางและภาคตะวันออก
รองแชมป์ ฤดูกาล 2552
อันดับ 7  ฤดูกาล 2553
อันดับ 1  รายการซุปเปอร์แชมป์ภูมิภาค ครั้งที่ 2 ปี 2554
อันดับ 4  ฤดูกาล 2554
อันดับ 1 ฤดูกาล 2555  แชมป์ลีกดิวิชั่น 2 โซนภาคกลาง,อันดับ 1 รอบ Champions League,แชมป์ ที่ 1 จาก 82 ทีม
ฟุตบอลลีกดิวิชั่น 1 YAMAHA LEAGUE 1
อันดับ 8 ฤดูกาล 2556  YAMAHA LEAGUE 1
อันดับ 6 ฤดูกาล 2557  YAMAHA LEAGUE 1
ผู้เล่นชุดปัจจุบัน 2557

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลการแข่งขัน อุ่นเครื่อง 2557

เสาร์ที่ 11  ม.ค. อินทรีย์เพื่อนตำรวจ 3 - 4  อยุธยา เอฟซี
เสาร์ที่ 18  ม.ค. สิงห์ท่าเรือ 5 - 2 อยุธยา เอฟซี
เสาร์ที่ 25 ม.ค.  อยุธยา เอฟซี 1 - 1 สุพรรณบุรี เอฟซี
เสาร์ที่ 1 ก.พ.  อยุธยา เอฟซี  0 - 1  BEC  TERO SASANA
เสาร์ที่ 15 ก.พ.  อยุธยา เอฟซี 2 - 1 ARMY UNITED
พุธที่ 25 มิ.ย.  อยุธยา เอฟซี 5 - 1  สิงบุรี เอฟซี
อังคารที่ 1 ก.ค.  อยุธยา เอฟซี 0 - 4  เกร็คู ลูกทัพฟ้า
อังคารที่ 8 ก.ค.  อยุธยา เอฟซี  2 - 0  อ่างทอง เอฟซี
อังคารที่ 15 ก.ค.  เกร็กคู ลูกทัพฟ้า ปทุมธานี เอฟซี 2 - 1  อยุธยา เอฟซี
เสาร์ 20 ก.ย. ชลบุรี เอฟซี  1 - 2  อยุธยา เอฟซี
อาทิตย์ 21 ก.ย.  อยุธยา เอฟซี VS อยุธยา เอฟซี (ชุดอดีตนักเตะ)
เสาร์ 27 ก.ย.  อยุธยา เอฟซี  0 - 2 Air force Central FC
ตารางแข่งขันและผลการแข่งขัน TOYOTA LEAGUE CUP 2557

อาทิตย์ 2  มี.ค. มาบตาพุต นย. ระยอง 1 - 3  อยุธยา เอฟซี
อังคารที่ 29 เม.ย. อยุธยา เอฟซี 0 - 3 โอสถสภา เอ็ม 150 สระบุรี
ตารางแข่งขันและผลการแข่งขัน มูลนิธิไทยคม FA CUP  2557

พุธที่ 9 เม.ย.  อยุธยา เอฟซี  5 - 0 รังสิต เอฟซี
พุธที่ 23 เม.ย. ภูเก็ต เอฟซี 3 - 4 อยุธยา เอฟซี
พุธที่ 21 พ.ค.   ทีโอที เอสซี 2 - 1  อยุธยา เอฟซี
ตารางแข่งขันและผลการแข่งขัน ฤดูกาล 2557

22 ก.พ	16.00 น.	อยุธยา เอฟซี 	 1 - 1 	อ่างทอง เอฟซี
8 มี.ค.	18.00 น.	พัทยา ยูไนเต็ด	 0 - 3 	อยุธยา เอฟซี
15 มี.ค.	18.00 น.		บางกอก เอฟซี 3 - 2 อยุธยา เอฟซี
22 มี.ค.	18.00 น.	ศรีราชา ซูซูกิ เอฟซี	 0 - 2 อยุธยา เอฟซี
26 มี.ค.	18.00 น     อยุธยา เอฟซี 2 - 0 ขอนแก่น เอฟซี
30 มี.ค.	18.00 น.	ตราด เอฟซี	 4 - 0 	อยุธยา เอฟซี
6 เม.ย.	18.00 น.	 อยุธยา เอฟซี  1 - 2 บีบีซียู เอฟซี
19 เม.ย.	17.00 น.	นครปฐม ยูไนเต็ด	1 - 1 อยุธยา เอฟซี
27 เม.ย.	18.00 น.	อยุธยา เอฟซี  1 - 0 เชียงใหม่ เอฟซี
3 พ.ค.	17.00 น.	พิษณุโลก TSY เอฟซี 2 - 1 อยุธยา เอฟซี
11 พ.ค.	18.00 น.	นครราชสีมา มาสด้า เอฟซี 2 - 1 อยุธยา เอฟซี
17 พ.ค.	18.00 น.	ราชนาวี เอฟซี 1 - 0  อยุธยา เอฟซี'
1 มิ.ย.	16.00 น.	ร้อยเอ็ด ยูไนเต็ด 1 - 2  อยุธยา เอฟซี
4 มิ.ย.	18.00 น     อยุธยา เอฟซี 0 - 2 กัลฟ์ สระบุรี เอฟซี
8 มิ.ย.	18.00 น.	กระบี่ เอฟซี	 3 - 2 อยุธยา เอฟซี
13 มิ.ย.	18.00 น.	อยุธยา เอฟซี 	3 - 0 ภูเก็ต เอฟซี
21 มิ.ย.	16.00 น.	ยาสูบ - ศุลกากร เอฟซี	6 - 2 อยุธยา เอฟซี
29 มิ.ย.	16.00 น.	อ่างทอง เอฟซี 2 - 2 อยุธยา เอฟซี
5 ก.ค.	18.00 น.	อยุธยา เอฟซี 1 - 0 พัทยา ยูไนเต็ด
13 ก.ค.	17.00 น.	อยุธยา เอฟซี 3 - 2	 บางกอก เอฟซี
20 ก.ค.	15.30 น.	อยุธยา เอฟซี 3 - 1 ศรีราชา ซูซูกิ เอฟซี
23 ก.ค.	18.00 น.	ขอนแก่น เอฟซี 1 - 1 อยุธยา เอฟซี
26 ก.ค.	15.30 น.	อยุธยา เอฟซี 	0 - 2 ตราด เอฟซี
3 ส.ค.	18.00 น.	บีบีซียู เอฟซี  2 - 2 อยุธยา เอฟซี
10 ส.ค.	15.30 น	อยุธยา เอฟซี 	1 - 0	นครปฐม ยูไนเต็ด
17 ส.ค.	18.00 น.	เชียงใหม่ เอฟซี 2 - 2 อยุธยา เอฟซี
23 ส.ค.	15.30 น	อยุธยา เอฟซี 2 - 0 พิษณุโลก TSY เอฟซี
31 ส.ค.	15.30 น.	อยุธยา เอฟซี 3 - 1 นครราชสีมา มาสด้า เอฟซี
7 ก.ย.	15.30 น.	อยุธยา เอฟซี 2 - 0 ราชนาวี เอฟซี
4 ต.ค.	18.00 น.	กัลฟ์ สระบุรี เอฟซี 3 - 0 อยุธยา เอฟซี
11 ต.ค.	15.30 น.	อยุธยา เอฟซี 3 - 0 ร้อยเอ็ด ยูไนเต็ด
18 ต.ค.	15.30 น.	อยุธยา เอฟซี 2 - 1 กระบี่ เอฟซี
25 ต.ค.	16.00 น.	ภูเก็ต เอฟซี	 2 - 1 อยุธยา เอฟซี
1 พ.ย.	15.30 น.	อยุธยา เอฟซี 2 - 3 ยาสูบ - ศุลกากร เอฟซี
ตารางคะแนนฤดูกาล 2557

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| LP | TEAM | GP | W | D | L | F | A | PTs | GD +/- |
| 	1	 | 	นครราชสีมา เอฟซี	 | 	34	 | 	19	 | 	11	 | 	4	 | 	39	 | 	16	 | 	68	 | 	23	 |
| 	2	 | 	กัลฟ์ สระบุรี เอฟซี  	 | 	34	 | 	16	 | 	13	 | 	5	 | 	40	 | 	26	 | 	61	 | 	14	 |
| 	3	 | 	ราชนาวีสโมสร    	 | 	34	 | 	17	 | 	9	 | 	8	 | 	22	 | 	16	 | 	60	 | 	6	 |
| 	4	 | 	 บางกอก เอฟซี  	 | 	34	 | 	14	 | 	15	 | 	5	 | 	38	 | 	29	 | 	57	 | 	9	 |
| 	5	 | 	 เชียงใหม่ เอฟซี   	 | 	34	 | 	15	 | 	10	 | 	9	 | 	34	 | 	25	 | 	55	 | 	9	 |
| 	6	 | 	 อยุธยา เอฟซี	 | 	34	 | 	15	 | 	6	 | 	13	 | 	37	 | 	38	 | 	51	 | 	-1	 |
| 	7	 | 	 ตราด เอฟซี  	 | 	34	 | 	14	 | 	7	 | 	13	 | 	32	 | 	27	 | 	49	 | 	5	 |
| 	8	 | 	 อ่างทอง เอฟซี 	 | 	34	 | 	11	 | 	15	 | 	8	 | 	40	 | 	23	 | 	48	 | 	17	 |
| 	9	 | 	บีบีซียู เอฟซี    	 | 	34	 | 	13	 | 	9	 | 	12	 | 	36	 | 	37	 | 	48	 | 	-1	 |
| 	10	 | 	 กระบี่ เอฟซี	 | 	34	 | 	13	 | 	8	 | 	13	 | 	30	 | 	24	 | 	47	 | 	6	 |
| 	11	 | 	 ภูเก็ต เอฟซี   	 | 	34	 | 	12	 | 	11	 | 	11	 | 	30	 | 	33	 | 	47	 | 	-3	 |
| 	12	 | 	ยาสูบ - ศุลกากร เอฟซี	 | 	34	 | 	10	 | 	15	 | 	9	 | 	30	 | 	29	 | 	45	 | 	1	 |
| 	13	 | 	 นครปฐม ยูไนเต็ด 	 | 	34	 | 	9	 | 	15	 | 	10	 | 	27	 | 	30	 | 	42	 | 	-3	 |
| 	14	 | 	 พัทยา ยูไนเต็ด  	 | 	34	 | 	12	 | 	5	 | 	17	 | 	32	 | 	40	 | 	41	 | 	-8	 |
| 	15	 | 	 ร้อยเอ็ด ยูไนเต็ด	 | 	34	 | 	10	 | 	9	 | 	15	 | 	31	 | 	29	 | 	39	 | 	2	 |
| 	16	 | 	 พิษณุโลก เอฟซี  	 | 	34	 | 	9	 | 	11	 | 	14	 | 	25	 | 	46	 | 	38	 | 	-21	 |
| 	17	 | 	 ขอนแก่น เอฟซี  	 | 	34	 | 	6	 | 	10	 | 	18	 | 	15	 | 	35	 | 	28	 | 	-20	 |
| 	18	 | 	  ศรีราชา ซูซูกิ เอฟซu	 | 	34	 | 	0	 | 	3	 | 	31	 | 	14	 | 	61	 | 	3	 | 	-47	 |
แหล่งข้อมูลอื่น

สโมสรฟุตบอลจังหวัดพระนครศรีอยุธยา ฤดูกาล 2556
สโมสรฟุตบอลจังหวัดพระนครศรีอยุธยา ฤดูกาล 2555
http://www.ayutthayafc.com/ เก็บถาวร 2020-10-19 ที่ เวย์แบ็กแมชชีน เว็บไซต์สโมสรฟุตบอลจังหวัดพระนครศรีอยุธยา
http://www.ayfcfanclub.com/ เก็บถาวร 2013-01-11 ที่ เวย์แบ็กแมชชีน เว็บไซต์แฟนบอลสโมสรฟุตบอลจังหวัดพระนครศรีอยุธยา
http://www.siamsport.co.th/AISLeague/
http://www.Thaileagueonline.com เก็บถาวร 2012-08-27 ที่ เวย์แบ็กแมชชีน
https://www.facebook.com/pages/Ayutthaya-Football-Club/183856055046342?ref=ts&fref=ts
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68